એની ઇફેક્ટ એટલી જબરદસ્ત છે કે બહાર નીકળ્યા પછી પાર્કિંગ લૉટ, અન્ડર-કન્સ્ટ્રક્શન ઇમારતો, અસ્તવ્યસ્ત ઘર, ગાડીનો શોરૂમ જોઈને પણ આપણને એક હળવી કંપારી છૂટી જાય. અહીં એકેય કલાકાર જાણે ઍક્ટિંગ નથી કરતો એટલી હદે રિયલ લાગે છે. એમાંય રણવીર શોરીનો તો આ કરીઅર-બેસ્ટ પર્ફોર્મન્સ હશે. બીજું સૌથી વધુ ધ્યાન ખેંચે છે નીલુ બનતી ઍક્ટર શિવાની રઘુવંશી. પાત્રના બદલાતા શેડ્સ પ્રમાણે તેણે ટિપિકલ દિલ્હીની યુવતીની કમ્માલ ઍક્ટિંગ કરી છે. આ સૌને જોઈને એ જ વિચાર આવે કે ભગવાન આવા લોકોનો જિંદગીમાં ક્યારેય ભેટો ન કરાવે.